Diari Oficial de la Generalitat Valenciana


Sumari del DOGV 7687, del 29-12-2015 (2015/10553)

RESOLUCIÓ de 9 d'abril de 2015, de la presidenta, per la qual s'autoritza una modificació pressupostària de l'exercici 2015, consistent en la transferència de 450.270 ? del capítol II, destinats a la creació d'una nova línia en el capítol IV, per a l'execució d'un programa de beques la finalitat del qual és la realització de pràctiques formatives dirigides a joves desocupats d'entre 18 i 30 anys (16.20.004/15).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7687

Data del DOGV
:   29-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10065


Data del document
:   09-04-2015

Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 9 d'abril de 2015, de la presidenta, per la qual s'autoritza una modificació pressupostària de l'exercici 2015, consistent en la transferència de 450.270 - del capítol II, destinats a la creació d'una nova línia en el capítol IV, per a l'execució d'un programa de beques la finalitat del qual és la realització de pràctiques formatives dirigides a joves desocupats d'entre 18 i 30 anys (16.20.004/15). [2015/10252]  
L'Institut Valencià de la Joventut. Generalitat Jove (d'ara en avant, IVAJ.GVA JOVE) va presentar, durant l'any 2014, una proposta d'actuació, en el marc del Programa Operatiu del Fons Social Europeu 2014-2020, que va ser recollida en el pressupost 2015 d'aquest organisme, en el seu capítol II de despeses, per un import total de 584.000 euros.  
L'esmentat import prové en parts idèntiques de finançament propi (50 % de la Generalitat) i de finançament del Fons Social Europeu (50 % del FSE), que figuren amb codi 43081 d'ingrés de la fitxa FP3 en el pressupost de l'IVAJ per a l'any 2015.  
Com a conseqüència de les observacions realitzades pels experts de la Comissió Europea al Programa Operatiu del Fons Social Europeu de la Comunitat, la Direcció General de Projectes i Fons Europeus, adscrita a la Conselleria d'Hisenda i Administració Pública, va realitzar a l'IVAJ.GVA JOVE una sèrie de recomanacions, a fi d'ajustar l'actuació als requeriments realitzats per la Unió Europea.  
  
Els esmentats requeriments han suposat un canvi d'enfocament de l'actuació inicial, centrada en l'objectiu específic 8.1.2. del Programa Operatiu, relatiu a la millora de l'ocupabilitat de les persones demandants d'ocupació, a través de l'adquisició i/o actualització de competències professionals, concretament la millora del coneixement de llengües estrangeres de les persones participants. L'execució global d'aquesta actuació es preveia realitzar per mitjà de la licitació d'un contracte administratiu de serveis, per la qual cosa el seu import s'havia pressupostat en el capítol II del pressupost de despeses de l'IVAJ.GVA JOVE per a 2015.  
No obstant això, el nou enfocament proposat per la Comissió Europea suposa un canvi d'objectiu específic dins del Programa Operatiu, el 8.1.4, centrat en la mobilitat laboral nacional i internacional, per la qual cosa resulta més adequat que una part de l'actuació es pague directament als becaris el que implica, que part del pressupost es trasllade al capítol IV.  
En conseqüència, resulta necessari iniciar la tramitació d'una ordre de bases, que definirà l'actuació sota el títol «ordre /2015, de ... de..., de la Conselleria de Benestar Social, per la qual s'establixen les bases de les convocatòries de beques per a la realització de pràctiques formatives en països de la Unió Europea, i consolidació de l'idioma estranger, per a joves desocupats de 18 a 30 anys, residents a la Comunitat Valenciana, en el marc del Programa Operatiu 2014-2020 del Fons Social Europeu».  
  
L'esmentada ordre preveu, per a l'efectivitat d'aquestes beques, tres fases distintes:  
Una primera fase, consistent en la realització pel jove becat d'un curs d'idioma intensiu i dos jornades d'orientació a l'emprenedoria; una segona fase, relativa a la realització pel jove becat d'una pràctica formativa en una empresa o entitat, pública o privada, de països de la Unió Europea, durant un període màxim de cinc mesos (borsa per a despeses de viatge i de primera instal·lació i aportació econòmica mensual durant l'estada, que dependrà del país de destinació); i una tercera fase, consistent en un curs de formació sobre emprenedoria i altres sessions d'orientació per a l'ocupació.  
  
El programa adjudicarà 60 beques anuals destinades a les persones joves desocupades residents a la Comunitat Valenciana i amb edats compreses entre els 18 i 30 anys.  
Per a això, i amb el propòsit d'assignar eficientment els recursos de què disposa l'IVAJ.GVA JOVE, atenent a la millora en la prestació dels serveis, a la racionalització de la despesa, i a la voluntat dels gestors públics de dinamitzar i promoure la joventut en l'àmbit de la Comunitat, resulta necessari, que es cree una línia de subvenció del capítol IV. El finançament d'aquesta línia podria obtindre's de la dotació inicial del capítol II abans esmentada, i s'estima en 450.270 euros.  
  
Amb això, el pressupost inicial per a aquestes beques de 584.000 euros del capítol II, es desglossaria en dos parts, una de capítol IV i una altra de capítol II, per a la realització de les distintes fases d'aquesta actuació, amb la distribució següent:  
La segona fase de l'actuació es realitzarà amb càrrec al capítol IV, per un import total de 450.270 euros, amb una aportació pròpia de 225.135 euros, i amb una aportació externa del Fons Social Europeu del mateix import.  
La resta de la dotació que ascendix a un total de 133.730 euros, amb càrrec al capítol II, s'utilitzarà per a l'execució de la primera i tercera fase de l'actuació, així com per a la cerca de les entitats d'acollida per a la realització de la segona fase. L'aportació d'aquest import es realitzarà igualment, al 50 % amb fons propis i amb fons del Fons Social Europeu.  
  
D'acord amb el que establix l'article 63 de la Llei 47/2003, de 26 de novembre, General Pressupostària, aplicable amb caràcter supletori, que atorga la competència en modificacions de crèdit als titulars dels departaments ministerials, i en virtut del que establix l'article 98 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Autoritzar una modificació pressupostària de l'Institut Valencià de la Joventut. Generalitat Jove per a l'exercici 2015, consistent en una transferència de crèdit des del capítol II al capítol IV del pressupost de despeses i la creació d'una línia de subvenció en l'esmentat capítol, en els termes següents.  
  
Disminució capítol II: 450.270,00 -  
Augment capítol IV: 450.270,00 ?, i creació de la línia:  
Denominació: beques per a joves desocupats residents a la Comunitat Valenciana. FSE  
Import: 450.270,00 -  
Beneficiaris previstos: joves desocupats amb edats compreses entre 18 i 30 anys.  
Descripció i finalitat: beques per a la realització de pràctiques formatives en països de la Unió Europea, i consolidació de l'idioma estranger, per a joves desocupats de 18 a 30 anys, residents a la Comunitat Valenciana  
Aportació externa: 225.135 - (50 %) amb càrrec al Programa Operatiu 2014-2020 del Fons Social Europeu, eix 1, prioritat 8, objectiu temàtic 8.1 i objectiu específic 8.1.4: augmentar la mobilitat laboral a nivell nacional i internacional com a via per a obtindre una integració duradora en el mercat de treball  
  
València, 9 d'abril de 2015.- La consellera de Benestar Social i presidenta de l'IVAJ.GVA JOVE: Asunción Sánchez Zaplana.